Ego Philippus, Planceii dominus, notum facio universis quod ego accepi in feodum a domino Guidone Castellionis, comite sancti Pauli, custodiam Juleii abbatie et quicquid milites de Senevoi a me tenent in feodum, et quicquid habeo ad Villam Dei, et stagnum quod est juxta Villam Dei et molendina que sunt in dicto stagno. Ita scilicet quod ex dictis rebus, ego sum homo ligius dicto Guidoni comite sancti Pauli, post legitimationem comitis campanie et comitisse Trecensis, et domini Clarembaudi de Capis et domini Guillelmi Montis-Sancti-Johannis. Et sciendum quod ille qui res predictas post decessum meum tenebit erit homo ligius dicti Guidonis comiti sancti Pauli vel ejus heredibus. In cujus rei testimonium presentes litteras sigillavi. Actum anno domini millesimo CCºXXVº mense junio.